Nuwe wending in koerantbedryf | Die Vryburger
Nuwe wending in koerantbedryf
April 2, 2013 - Redaksioneel - 3 comments
Die ontwikkeling op tegnologiese gebied het die gedrukte media met 'n donderslag getref.
Die liggelowiges het met 'n frons neergesien op die koms van Die Vryburger as e-koerant. Doemprofete het voorspel dat dié koerant nooit lewensvatbaar sou word nie, en allermins volhoubaar staande sou bly teen die groot reuse wat daagliks hulle koerante op straat laat verskyn nie.
En toe kom die werklikheid soos 'n donderslag op almal neer. Die Vryburger stel die voorbeeld van wat volhoubaar gaan wees vir vandag tot in die vêrste toekoms. Die e-koerant het gekom om te bly!
Nou gaan die koerante, wat tradisioneel op straat, in winkels en kafees verkoop word, almal die voorbeeld van Die Vryburger volg, maar met een baie groot verskil: Jy gaan betaal om die koerante op die internet te lees.
Daar mag dalk 'n dag aanbreek wat Die Vryburger ook 'n inteken fooi sal hef, maar dit gaan beslis nie wees soos hierdie ander koerante wat R99 per maand hef nie!
Daar is dus geen rede waarom lesers nie eerder die nuus van die dag in Die Vryburger kan bekom nie – dit is gratis en verniet – of sal ons sê dit is Vry!
3 thoughts on "Nuwe wending in koerantbedryf"
Pietafew April 4, 2013 at 10:12 am
Ek dink dat die e-koerant in baie en veral aan die jeug se behoeftes voldoen en mits dit, soos die internet, nie te duur word nie sal mense graag daarop ingaan – veral diegene wat net vlugtig wil weet wat in die wereld aan gaan.
Die ouer garde en mense met sig probleme sal egter die ou gedrukte koerante verkies wat makliker is vir hulle om veral ook ou artikels na te gaan.
Daar is dus vir beide 'n plekkie in die son.
Groetnis van onder die komberse, vanuit 'n koue, nat Kemptonpark – vanaf my ,bessie' (Blackberry), terwyl die Internet werk…,
Pietafew April 4, 2013 at 10:45 am
Apologie tov die duplisering van die skrywe, maar die vliegtuie is een te veel vir die instrumentjie wat aantoon dat die berig nie deurgaan nie- server's error, try again!
DuP du Plessis April 8, 2013 at 9:22 pm
Goeiedag Vryburger redaksie,
Mooi so, en baie dankie vir julle inisiatief met hierdie puik (en as ek dit trots so mag noem) Boerekoerant.
Die Vryburgers van drie eeue gelede, was die oorspronklike genepoel waaruit die rasegte Boerevolk gebore was, sonder hulle inisiatief en deursettingsvermoë sou nie een van ons vandag hier gewees het nie.
Dus glo ek dat die hedendaagse Vryburgers sal moet aanvaar dat daar 'n groter verantwoordelikheid op ons skouers rus, as wat ons moontlik besef. Hierdie nuwe wending het nie sommer toevallig ontstaan nie, en die naam het ook nie sommer toevallig uit die lug geval nie.